Спорт федерацияларын тексеретін комиссия құрылды
"Спорт федерацияларын тексеретін комиссия құрылды" | "https://abai.kz/post/188961"
TITLE: Спорт федерацияларын тексеретін комиссия құрылды
URL: https://abai.kz/post/188961
META: "Спорт федерацияларын тексеретін комиссия құрылды" | "https://abai.kz/post/188961"
DATE: 10.10.2024
AUTHOR(s): Abai.kz
TOTAL WORDS: 109
TEXT: Қазақстанда спорт федерацияларының ақшасын тексеретін комиссия құрылды. Бұл комиссия спорт саласының барлық деңгейінде бірыңғай басқару вертикалін қалыптастырады деген үміт бар. «Президент Қасым-Жомарт Тоқаев ХХХІІІ жазғы Олимпиада жүлдегерлерімен кездескен кезде спортта басқарудың тиімді жүйесін қалыптастыруды, оның ішінде өңірлерде спорт түрлерін қаржыландыру саясатын айқындауды тапсырған болатын», - деп хабарлады туризм және спорт министрлігі. Министрлік дәл осы тапсырманы орындау үшін жұмыс тобын құрған. «Жұмыс тобы республикалық федерациялардың қызметіне талдау жүргізіп, олардың қаржыландыру тәсілдерін қайта қарайды. Сондай-ақ спорт саласының барлық деңгейінде бірыңғай басқару вертикалін қалыптастыру тетіктерін пысықтайды. Сонымен қатар басым спорт түрлерін нақтылау, өңірлердегі спорт саласына жауапты басқарма басшыларын тағайындауды уәкілетті органмен келісу секілді ұсыныстар береді», - деп жазған министрлік ресми ақпаратында. Abai.kz
